Budapeštas

Budapeštas – Vengrijos sostinė ir didžiausias miestas, vienas didžiausių miestų ES. Budapeštas yra svarbiausias Vengrijos politinis, komercinis, kultūrinis, pramoninis ir transporto centrasBudapest in Encyclopædia Britannica 2008-01-30 ir laikomas svarbiu miestu Centrinėje EuropojeDoing Business : Budapest, the soul of Central Europe 2008-01-29. 2007 m. mieste oficialiai gyveno 1 696 128 gyventojųSocial and economic parameters of Budapest isbn=978-963-235-151-3 2007-07-13, o aglomeracijoje – 2 451 418 gyventojų. Budapešto plotas yra 525,16 kvadratinių kilometrų. Budapeštas tapo vieninteliu miestu, esančiu abipus Dunojaus po Budos, Obudos ir Pešto sujungimo į vieną miestą 1873 m. lapkričio 17 d.Miklós Molnár, Anna Magyar A Concise History of Hungary 2008-05-19 András Török Encarta, Budapest  2008-04-06

Išvystyta mašinų (prietaisų, elektros, transporto, žemės ūkio), tekstilės, chemijos, vaistų, gumos, siuvimo, poligrafijos, maisto pramonė. Budapešte yra metropolitenas, universitetas, Vengrijos mokslų akademija, Muzikos akademija. Turistus traukia Vaizduojamojo meno muziejus, Vengrijos nacionalinė galerija, liaudies meno ir etnografijos muziejus, Rytų Azijos menų muziejus. Daug teatrų (operos, dramos, operetės ir kt.).

Mieste yra išlikusių romėniško Akvinko miesto liekanų (I–IV a.), XIII–XVII a. tvirtovės, Karališkieji rūmai (XIII–XVIII a.), Nacionalinis muziejus (XIX a.), parlamentas (1884–1904 m.).

 Istorija 
Budapešto vietovė iš pradžių buvo apgyvendinta keltų prieš 1 m. e. m. Romėnų laikais miestas vadinosi Akvinku () ir 106 m. tapo svarbiausiu miestu Panonijoje. Iš pradžių tai buvo karinė gyvenvietė, aplink kurią išaugo miestas. Senasis romėnų miestas yra Obudos rajone. Romėnai statė amfiteatrus, pirtis ir namus su šildomomis grindimis. Akvinkas yra geriausiai išlikusi romėnų gyvenvietė Vengrijoje. 

Bulgarijos caras Simeonas po Pietinio Bugo mūšio išvijo Arpado vadovaujamus vengrus iš Pietų Ukrainos. Šie atvyko į Panonijos lygumą ir IX a. išvijo bulgarus, kurie buvo pirmieji Budos ir Pešto gyventojai.Molnar, A Concise History of Hungary, Chronology pp. 12 Arpado rezidencija buvo lygumoje netoli Budapešto. Totorių invazija XIII a. parodė, kad sunku ginti lygumą, tad Bela IV liepė pastatyti naują rezidenciją ant Budos kalvų, o miestą apjuosti gynybine siena. 1361 m. Buda tapo Vengrijos karalystės sostine.

Budos vaidmuo išaugo valdant karaliui Motiejui Korvinui (Matthias Corvinus). Italų renesansas smarkiai paveikė miestą. Jo biblioteka (Bibliotheca Corviniana) turėjo daugiausiai istorinių kronikų, filosofijos ir mokslo traktatų XV a. Europoje ir dydžiu nusileido tik Vatikano bibliotekai. Pėče įkūrus universitetą 1367 m., antrasis Vengrijos universitetas buvo įkurtas Obudoje buvo įkurtas 1395 m. Pirma vengriška knyga buvo išspausdinta 1473 m. Budoje. Šiame mieste gyveno 5000 žmonių 1500 m.Southeastern Europe under Ottoman rule, 1354–1804, Peter F. Sugar, page 88

Turkai užėmė Budą 1526 ir 1529 m., o nuo 1541 m. prasidėjo nuolatinė jų okupacija. Turkų valdymas truko ilgiau nei 150 metų. Jie miesto teritorijoje pastatė daug pirčių. Kai kurios iš tų pirčių iki šiol naudojamos. 1547 m. Budoje buvo tik 1000 krikščionių, o 1647 m. - 70. Neokupuota vakarinė Vengrija atiteko Habsgurgų monarchijai.

Ilgą laiką Budapešto vietoje buvo trys atskiri miestai – Peštas, Buda ir Obuda (žinoma nuo 1148 m.). Buda  iki 1686 m. priklausė Osmanų imperijai, nuo XVIII a. pradžios – Habsburgams. Nuo 1867 m. Buda – vėl Vengrijos karalystės sostinė. 1872 m. dešiniajame krante buvę Buda ir Obuda, o kairiajame – Peštas buvo sujungti į vieną miestą – Budapeštą. 1896 m. čia vyko Pasaulinė paroda.

1944 m. kovo mėnesį miestą okupavo nacistinė Vokietija, 1945 m. vasario 13 d. įžengė Raudonoji armija. 1956 m. Budapešte nuožmiai buvo nuslopintas antikomunistinis sukilimas.

1994 m. pasirašytas Budapešto memorandumas, suteikęs saugumo garantijas posovietinėms šalims, atsisakiusioms paveldėtų SSRS branduolinių ginklų.


 Miestai partneriai 

Tai oficialūs Budapešto miestai partneriaiSister City Budapest Official website of New York City  2008-05-14Sister cities of Budapest Official Website of Budapest  2008-01-31Who knows less about Budapest? A quiz with mayor candidates Index 2008-01-31Hízelgő a magyar fővárosnak: Firenze testvérvárosának fogadta 2008-05-30:

  Viena, Austrija
  Sarajevas, Bosnija ir Hercegovina
  Zagrebas, Kroatija
  Berlynas, Vokietija
  Frankfurtas prie Maino, Vokietija  Tel Avivas, Izraelis
  Florencija, Italija
  Lisabona, Portugalija
  Fortvortas, JAV
  Niujorkas, JAV  Vilnius, Lietuva

 Sportas 

 Futbolas 

 Ferencvárosi TC
 Újpest FC
 Budapest Honvéd FC
 MTK Budapest FC
 Vasas SC
 Rákospalotai EAC
 Budapesti AK
 Budapesti EAC
 Budapesti Előre SE
 Budapesti VSC
 Budapesti TC
 Láng Csepel SC
 Dohánygyár Budapest
 III. Kerületi TVE
 MAC Budapest
 MUE Budapest
 Nemzeti SC
 Postás SE
 Soroksár FC
 Budapesti Teherfuvar
 Törekvés SE
 Volán FC
</div>

 Išnašos 

 Nuorodos 
 Budapešto internetinė svetainė  
 Budapešto istorijos datos
 Budapešto maršrutinio viešojo transporto schema  (hu)

Kategorija:Sostinės
Kategorija:Milijoniniai miestai
Kategorija:Budapeštas